Suptropi

Suptropi ili suptropska područja su jedna od klimatskih zona Zemlje. To su područja između tropa u dijelu prema ekvatoru i umjerene zone prema polovima, otprilike između 25° i 40° sjeverne i 25°i 40° južne širine. Ova područja imaju tipična tropska ljeta, dok zime nisu tropske. Postoje tri različita tipa suptropskih područja: sušna, vlažnih zima i uvijek vlažna.

Prema vrlo raširenoj definiciji, suptropskim se područjem smatra ono, gdje je srednja godišnja temperatura viša od 20 °C, ali srednja temperatura najhladnijih mjeseci je niža od 20 °C.

 Sušni suptropi 
Obilježja klime
 vegetacija je cjelogodišnja
 zimske padavine
 klima je cijelu godinu aridna
 klima je povezana s dobom dana
 solarna klima

Obilježja vegetacije
 relativno skromna biljna raznovrsnost
 prevladava pustinjska i stepska vegetacija

Primjeri

Sahara, pustinja Atakama, Bliski istok

 Suptropska područja s vlažnim zimama - sredozemna klima 
Obilježja klime
 vegetacija traje cijelu godinu
 zimi pada kiša
 klima je aridna samo ljeti

Obilježja vegetacije

Prevladava tip vegetacije s tvrdim lišćem (makija), obilježen u području Mediterana i na obalama Kalifornije zimzelenim vrstama hrastova - česvinom (Quercus ilex), hrastom plutnjakom (Quercus suber) i Quercus coccifera L., kao i poluzimzelenim makedonskim hrastom (Quercus trojana). Ta područja u Australiji posebno su obilježena dvjema vrstama eukaliptusa , Jarrah (Eucalyptus marginata) i Marri (Eucalyptus calophylla). U Kaliforniji tu rastu mnoge vrste četinjača (Coniferae, Pinidae), među kojima posebnu pažnju izazivaju mamutovci (Sequoioideae). Zbog ranije nemilosrdne sječe šuma mnogi su krajevi sasvim goli, nema šume. Ali, gdje šume postoje, odlikuju se velikim brojem endemskih vrsta pa se svrstavaju u 25 područja s najvećim biološkom raznovrsnošću (biodoverzitet) na zemlji.

Primjeri

područje Sredozemlja, središnji dio Čilea, jugozapadni dio Australije, Južna Afrika oko njenog najjužnijeg dijela 

 Uvijek vlažni suptropi 
Obilježja klime
 razdoblje vegetacije traje cijelu godinu
 maksimum padavina je u ljeto

Obilježja vegetacije
 Ovdje rastu miješane šume s velikim brojem vrsta, ali s manje epifita nego u tropskim šumama. U jugoistočnom dijelu Kine, koji se smatra globalnim centrom biološke raznovrsnosti, još uvijek žive mnogi rodovi koji su inače u drugim područjima izumrli.

Kategorija:Klimatologija